Document ID: /roh_data/filtered/rm_wikipedia_new.jsonl.gz/3231

Intent
L'uniun da giuventetgna Rueun ei ina uniun per la giuventetgna da Rueun. Ella exista aschia dapi ils 4 da fevrer 2006 cun la fusiun dalla cumpignia da mats Rueun. Ils giuvenils organiseschan differentas occurenzas per il vitg ni per l'uniun sezza. Biars onns ei quei stau la sentupada da Rapids a Rueun. La quala fiasta ei vegnida menada atras diesch gadas. Silsuenter ha l'uniun lantschau la fiasta dil vitg. Era han ils giuvenils procurau per ina dallas grondas discos en Surselva. La "After Winter Party". Quella ha giu liug tschun gadas en halla plurivalenta a Rueun. Ils davos onns ei la disco vegnida numnada "Rueun Rebatta". Denton han ils giuvenils da Rueun mess dapli peisa sin l'organisaziun dil "Surselva Street Food Festival". Il qual ei il pli grond "Food Festival" da Sedrun tochen a Cuera. Cun dapli che dudisch stands da maglias ei quei ina fiasta gartegiada. (www.ugrueun.ch) 

Cun grond elan lavura l'uniun da giuventetgna stediamein vida novs projects per saver mantener veta e cumminonza el vitget da Rueun.

Suprastonzas dapi 2006

Historia

Fusiun dalla Cumpignia da mats Rueun e dall'uniun da giuventegna Rueun
Ils 4 da fevrer 2006 han la Cumpignia da mats Rueun e l'uniun da giuventetgna Rueun fusiunau. Igl ei buca stau sempel e lev da fusiunar. Igl intent dalla nova uniun che senumna Giuventetgna Rueun stat il medem sco tochen da cheu. Ils mats fan vinavon parada da Sontgilcrest e da perdanonza, vinavon ei la cuminonza dils giuvens e giuvnas da Rueun in punct fetg impurtont.
Origin dalla Cumpignia da mats Rueun. Plinavon organisescha l' uniun da giuventetgna Rueun occurenzas pil vitg sco era viadis ed occurenzas internas. 

Origin dalla Cumpignia da mats Rueun
Igl ei buc exact enconuschent, en tgei onn che la cumpignia da mats Rueun ei vegnida fundada. Ins schazegia denton sia vegliadetgna a circa 300 onns. Quei vul dir ch'ella ei ina dallas pli veglias uniuns culturalas da Rueun.
Da gliez temps, entuorn 1700, veva la cumpignia da mats da far ils pensums che la polizia communala fa oz. Quei era per exempel:

procurar per uorden enteifer la giuventetgna
impedir dispetas e scandels
procurar per buna morala
haver quitau per ruaus da notg
segidar culs vischins en cass da disgrazia e basegns

La cdmr el temps dad oz
Oz ei igl intent dalla cumpignia da mats in tec in auter. Il pensum principal ei far parada da Sontgilcrest e da perdanonza. Plinavon ei la cdmr denton e cheu per la cuminonza dils giuvens da Rueun. Ei vegn iu inagada ad onn sin viadi, iu si l'alp sura da Rueun ni semplamein stau ensemen da cumpignia.
Per che mintga commember stoppi buc pagar sez tut quei, vegn ei oraganisau duront gl'entir onn diversas occasiuns sco per exempel sentupada da rapids, e segidau cun autras unius dil vitg.

La Cumpignia da mats vegn dissolvida
Adina eisi denton nuota iu aschi bein culla cdmr sco oz. Ils 15 da fevrer 1975 concludan 17 mats cun 16:1 vuschs da sligiar la Cumpignia da mats Rueun. A quella caschun han ins era decidiu davart ils fatgs dalla cdmr sco suonda: L'Uniun da giuventegna surpren

la facultad en daners,
la biblioteca,
las bandieras cun la cundiziun ch'ellas astgan buca vegnir vendidas e
las buis astg'ins mo vender a commembers dalla Cumpignia.
L'uniun da giuventetgna ei vegnida fundada suenter la disoluziun dalla cdmr. Naven da 1975 tochen 1989 ha quell'uniun substituiu e quasi surpriu il vicariat dalla cdmr.
renaschientscha dalla CDMR

La renaschientscha dalla CDMR
13 da december 1981: Bein enqual giuven ha puspei sentiu il basegns da far parada. L'UGR ha denton mussau pauc interess per quei giavisch, ed ina respectiva votaziun ha giu in resultat negativ.
27 da november 1982: Ina nov'emprova da far reviver la parada ha quella ga giu in meglier resun, cunzun perquei ch'ins ha saviu presentar Placi Cadalbert sco capitani. In conclus unanim ha animau ils giuvens da puspei prender la buis sin schui da Sontgilcrest e da perdanonza.
3 da schaner 1987: La damonda da fusiunar las duas uniuns ei vegnida refusada.
27 da november 1987: Suenter strusch 11 meins ei ina fusiun stada pusseivla ed ei vegnida sancziunada unanimamein dalla radunonza.
23 da schaner 1988: Placi Cadalbert ei sedeclaraus promts da procurar per novas monduras e da surprender la finanziaziun.
14 da schaner 1989: Ils giuvens han giu plascher dallas novas uniformas ed ein puspei sesenti habels da star sin atgnas combas. En quella sesida ei la separaziun dallas duas uniuns vegnida concludida definitivamein. Mintga giuven ha resalvau il dretg d'astgar esser commember dad omisduas uniuns.
Ils 23 da mars 1989 ei per franc in tierm marcant ella historia dalla Cumpignia da mats Rueun. Ei setracta dalla refundaziun da quell'uniun. Gronds merets per la revificaziun dalla cdmr ha segir Placi Cadalbert.

Capitanis da 1908 - 2020
1908 - 1910 Gieri Albert Cadalbert
1910 - 1911 Gion Andriu Schlosser
1911 - 1912 Paul Cadalbert
1912 - 1914 Luzi Cavigelli
1914 - 1916 Gieri Albert Curschellas
1917 - 1919 Pieder Tschuor
1919 - 1920 Gion Gieri Tschuor
1920 - 1921 Josef Antoni Job
1921 - 1923 Thomas Tschuor
1923 - 1925 Joh. Balth. Cadalbert
1925 - 1928 Hans Curschellas
1928 - 1932 Johann Mathias Tschuor
1932 - 1935 Stefan Tschuor
1935 - 1937 Gion Mathias Caviezel
1937 - 1939 Giacun Dermont
1939 - 1941 Luis Tschuor
1941 - 1943 Albert Cadalbert
1943 - 1945 Vinzens Tschuor
1945 - 1947 Christian Dermont
1947 - 1949 Johann Caduff
1949 - 1951 Leonard Schnoz
1951 - 1955 Gieri Capaul
1955 - 1957 Werner Curschellas
1957 - 1959 Franz Brenn
1959 - 1961 Alfred Capaul
1961 - 1963 Norbert Dermont
1963 - 1965 Toni Buholzer
1965 - 1967 Valentin Alig
1967 - 1969 Paul Valaulta
1969 - 1970 Albert Brenn
1970 - 1973 Ignaz Vincenz
1974 - 1975 Andriu Caminada
1983 - 1993 Placi Cadalbert
1993 - 1995 Mario Camenisch
1995 - 1998 Albert Cadalbert
1998 - 1999 Damian Cadalbert
1999 - 2003 Armin Cadalbert
2003 - 2005 Marco Tschuor
2005 - 2012 Claudio Brenn
2012 - 2016 Gian Carlo Tschuor
2016 - 2020 Gian Luca Dermond
2020 - present Tobias Schär